4. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Πρωτ. 103187 της 19/31 Δεκ.  1963 (ΦΕΚ Β΄ 595) Περί κύκλων σπουδών, διδασκομένων μαθημάτων, εξετάσεων πτυχίων κλπ. της Φιλοσοφικής Σχολής του Πανεπιστημίου Θεσσαλονίκης. Έχοντες υπ’ όψει τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/ 1962 και τας προτάσεις της Φιλοσοφικής Σχολής του Πανεπιστημίου Θεσσαλονίκης και της Συγκλήτου αυτού διατυπωθείσης κατά τας Συνεδρίας αυτών, αντιστοίχως, της 17/4/1963 και 11/9/1963, αποφασίζομεν: Τμήματα, Πτυχία και διπλώματα της Σχολής Άρθρ.1.-Αι παρά τη Φιλοσοφική Σχολή του Αριστοτελείου Πανεπιστημίου Θεσσαλονίκης σπουδαί διακρίνονται εις πτυχιακάς, τετραετούς φοιτήσεως, περαιουμένας δια της κτήσεως ενός των πτυχίων της Σχολής, και μεταπτυχιακάς, διετούς φοιτήσεως, κυρουμένας δι’ ενός των υπ’ αυτής απονεμομένων διπλωμάτων ειδικότητος. Άρθρ.15.-1.Οι σπουδασταί του κύκλου τούτου οφείλουν να εργασθούν υπό την καθοδήγησιν τριών καθηγητών της Σχολής, εδρών διαφόρου περιεχομένου, ελευθέρως επιλεγομένων. 2.Έκαστος των σπουδαστών ορίζει τον επιστημονικόν κλάδον τον αντιστοιχούντα προς το περιεχόμενον μιας των ως άνω εδρών ως πρωτεύοντα, τους δε δύο άλλους ως δευτερεύοντας. 3.Οι οικείοι καθηγηταί οργανώνουν ίδιον πρόγραμμα εργασίας δι’ ένα έκαστον των σπουδαστών περιλαμβάνον ακροάσεις παραδόσεων, μελέτην επιστημονικών μονογραφιών και άρθρων καθώς και φροντιστηριακάς ασκήσεις εις ειδικά δια τους μεταπτυχιακούς σπουδαστάς φροντιστήρια. Άρθρ.16.-1.Αι εγγραφαί εις τον κύκλον μεταπτυχιακών σπουδών γίνονται ανυπερθέτως εντός του μηνός Οκτωβρίου εκάστου έτους. 2.Ο επιθυμών να εγγραφή εις τον κύκλον τούτον καταθέτει εις την γραμματείας της Σχολής : α)αίτησιν δηλούσαν τον πρωτεύοντα και τους δευτερεύοντας κλάδους ους προτίθεται να σπουδάση, και τα ονόματα των καθηγητών, υφ’ ους πρόκειται να εργασθή, β)αντίγραφον του πτυχίου αυτού δεόντως κεκυρωμένον ή φωτοτυπίαν του πρωτοτύπου, ης η πιστότης ελέγχεται υπό του γραμματέως διά παραβολής προς το πρωτότυπον, γ)πιστοποιητικόν γεννήσεως φέρον φωτογραφίαν, δ)διπλότυπον καταβολής τελών εγγραφής ανερχομένων εις το ήμισυ του ποσού του εκάστοτε καταβαλλομένου υπό των φοιτητών, ε)γραπτάς βεβαιώσεις των εν τη αιτήσει ονομαζομένων καθηγητών ότι εδέχθησαν την επιστημονικήν καθοδήγησιν του υποψηφίου και επιστοποίησαν την ικανότητα αυτού να κατανοή επιστημονικά δημοσιεύματα εις δύο ξένας γλώσσας. 3.Οι καθηγηταί αποφασίζουν κατά την απόλυτον αυτών κρίσιν αν θα δεχθούν την επιστημονικήν καθοδήγησιν των εις αυτούς απευθυνομένων υποψηφίων. Σελ. 470(β) Τεύχος 594-Σελ. 16 31.Ε.γ.4 Φιλοσοφική Σχολή Πανεπιστημίου Θεσ/νίκης Άρθρ.17.-1.Οι σπουδασταί δύνανται να τεθούν υπό την διεύθυνσιν άλλου καθηγητού ομοειδούς έδρας μετά γραπτήν άδειαν και των δύο ενδιαφερομένων καθηγητών, προκειμένου μεν περί του πρωτεύοντος κλάδου μέχρι της 1 Μαρτίου του Α΄ έτους μεταπτυχιακών σπουδών, προκειμένου δε περί των δευτερευόντων μέχρι της 1ης Νοεμβρίου του Β΄ έτους. 2.Επιτρέπεται μία μόνη μετεγγραφή. Άρθρ.18.-1.Οι σπουδασταί δύνανται να τεθούν υπό την διεύθυνσιν καθηγητού έδρας μη ομοειδούς, μετά γραπτήν άδειαν και των δύο ενδιαφερομένων καθηγητών, προκειμένου μεν περί του πρωτεύοντος κλάδου μέχρι της 1ης Ιανουαρίου του Α΄ έτους μεταπτυχιακών σπουδών, προκειμένου δε περί ενός των δευτερευόντων μέχρι της 1ης Μαρτίου του αυτού έτους. 2.Επιτρέπεται μία μόνη μετεγγραφή. Άρθρ.19.-1.Αιτήσεις σπουδαστών περί μετεγγραφής μετά τας προθεσμίας ή πέραν των περιορισμών των άρθρ. 17 και 18 γίνονται δεκταί ως νέαι αιτήσεις νέας εγγραφής εις τον μεταπτυχιακόν κύκλον. 2.Εν τη περιπτώσει ταύτη, η 1η του πρώτου μετά την νέαν εγγραφήν μηνός λαμβάνεται ως αφετηρία δια τον υπολογισμόν πασών των εν άρθρ. 17 παρ. 1, άρθρ. 18 παρ. 1, άρθρ. 23 παρ. 2 και 3 , άρθρ. 25 απρ. 2, οριζομένων προθεσμιών. 3.Ο σπουδαστής δεν υποχρεούται εις εκ νέου καταβολήν των τελών του ιδίου έτους. Άρθρ.20.-Αι διατάξεις των άρθρ. 17,18 και 19 δεν ισχύουν εις τας περιπτώσεις, καθ’ ας η αλλαγή διευθυντού σπουδών επεβλήθη εις τον σπουδαστήν εκ λόγων ανεξαρτήτων της θελήσεως αυτού, ήτοι εξ ασθενείας, απουσίας, παραιτήσεως, εξόδου ή θανάτου καθηγητού. Άρθρ.21.-Προς απόκτησιν διπλώματος ειδικότητος μεταπτυχιακών σπουδών (άρθρ. 3) απαιτείται η συγγραφή ειδικής διπλωματικής εργασίας εγκρινομένης δια της εν τοις επομένοις άρθροις προβλεπομένης διαδικασίας. Άρθρ.22.-Διπλωματική εργασία δύναται να είναι: α)πρωτότυπον επιστημονικόν άρθρον δύο τυπογραφικών φύλλων κατ’ ελάχιστον όριον, β) δημοσίευσις, ολική ή μερική, ανεκδότου κειμένου ή επιγραφής μετά σχολίων και κριτικού υπομνήματος αναλόγου εκτάσεως. Άρθρ.23.-1.Το θέμα της διπλωματικής εργασίας ορίζεται υπό του καθηγητού του πρωτεύοντος κλάδου. 2.Ο αυτός καθηγητής είναι ο μόνος αρμόδιος να κρίνη, πότε ο σπουδαστής είναι ώριμος να αναλάβη την συγγραφήν της διπλωματικής εργασίας. Πάντως ανάθεσις διπλωματικής εργασίας δεν δύναται να γίνη προ του Ιουνίου του Α΄ έτους μεταπτυχιακών σπουδών. 3.Η διπλωματική εργασία υποβάλλεται εις τον καθηγητήν, ουχί προ της 1ης Απριλίου του Β΄ έτους μεταπτυχιακών σπουδών, όστις ή δέχεται αυτήν ή την επιστρέφει εις τον συγγραφέα προς διόρθωσιν ή συμπλήρωσιν. Άρθρ.2.-Τα υπό της Σχολής απονεμόμενα πτυχία είναι: 1) φιλοσοφίας, 2) κλασσικών σπουδών, 3) αρχαιολογίας, 4) μέσων και νέων ελληνικών σπουδών. Άρθρ.24.-1.Όταν ο οικείος καθηγητής εγκρίνη την διπλωματικήν εργασίαν επιτρέπει εις τον σπουδαστήν να καταθέση ταύτην εις την γραμματείαν της Σχολής, καταθέτει δε και ο ίδιος σύντομον γραπτήν εισήγησιν περί αυτής. 2.Της διπλωματικής εργασίας κατατίθενται δέκα δακτυλογραφημένα αντίγραφα. Άρθρ.25.-1.Οι καθηγηταί των δευτερευόντων κλάδων, όταν κρίνωσιν ότι έληξεν η παρ’ αυτοίς εργασία του σπουδαστού, καταθέτουσιν εις την γραμματείαν της Σχολής σημείωμα περί τούτου. 2.Τα σημειώματα ταύτα κατατίθενται ουχί προ της 1ης Ιανουαρίου του Β΄ έτους μεταπτυχιακών σπουδών. Άρθρ.26.-Η Σχολή, κατά την πρώτην συνεδρίαν αυτής μετά την κατάθεσιν πάντων των ως άνω στοιχείων, ορίζει τετραμελή επιτροπήν εκ του εισηγητού της διπλωματικής εργασίας, ενός καθηγητού ομοειδούς ή συγγενούς έδρας ή άλλως θεωρουμένου αρμοδίου και εκ των καθηγητών των δευτερευόντων κλάδων. Άρθρ.27.-Η επιτροπή, συνερχομένη εντός 10 ημερών υπό την προεδρίαν του αρχαιοτέρου των καθηγητών, αποφαίνεται επί της αξίας της διπλωματικής εργασίας και επί της όλης επιδόσεως του υποψηφίου. Ήτοι: α)ο εισηγητής της διπλωματικής εργασίας και ο καθηγητής της ομοειδούς ή συγγενούς έδρας ή άλλως κριθείς ως αρμόδιος βαθμολογούν την διπλωματικήν εργασίαν δια βαθμού από 5 έως 10, β)ο εισηγητής της διπλωματικής εργασίας και οι δύο καθηγηταί των δευτερευόντων κλάδων βαθμολογούν έκαστος την όλην επίδοσιν του υποψηφίου εις τα φροντιστήρια δια βαθμού από 5 έως 10. Το άθροισμα των βαθμών τούτων διαιρείται δια 5 το δε πηλίκον της διαιρέσεως λαμβάνεται ως γενικός βαθμός επιτυχίας του υποψηφίου. Άρθρ.28.-Επί του διπλώματος ειδικότητος αναγράφεται ο κλάδος και ο βαθμός «καλώς ή «λίαν καλώς» ή «άριστα». Άρθρ.29.-Εν περιπτώσει δημοσιεύσεως της διπλωματικής εργασίας, ο διπλωματούχος υποχρεούται να καταθέση 20 αντίτυπα αυτής. Σελ. 473 Φιλοσοφική Σχολή Πανεπιστημίου Θεσ/νίκης 31.Ε.γ.4 Διδακτορικόν δίπλωμα Άρθρ.30.-1.Η Σχολή χορηγεί διδακτορικόν δίπλωμα φιλοσοφίας υπό τας κάτωθι προϋποθέσεις. 2.Ο επιθυμών να λάβη διδακτορικόν δίπλωμα υποβάλλει εις την Σχολήν : α)αίτησιν, εν η δηλούται η επιστημονική περιοχή, ήν προτίθεται να ερευνήση, και το όνομα του καθηγητού, υπό την διεύθυνσιν του οποίου επιθυμεί να εργασθή, β)αντίγραφον πτυχίου (ή και παντός άλλου ανωτέρου επιστημονικού τίτλου) δεόντως κεκυρωμένον ή φωτοτυπίαν του πρωτοτύπου, ης η πιστότης ελέγχεται υπό του γραμματέως δια παραβολής προς το πρωτότυπον, γ)πιστοποιητικόν γεννήσεως φέρον φωτογραφίαν, δ)διπλότυπον καταβολής των νομίμων τελών. Άρθρ.31.-Η Σχολή μετ’ έγκρισιν της αιτήσεως και δήλωσιν του προτεινομένου καθηγητού ότι αποδέχεται την καθοδήγησιν του υποψηφίου ορίζει τούτον ως επόπτην της εργασίας και εισηγητήν επί της διατριβής. Άρθρ.32.-Η διδακτορική διατριβή οφείλει να προάγη την επιστήμην και να είναι εκτάσεως ουχί κατωτέρας των 4 τυπογραφικών φύλλων. Άρθρ.33.-Η διδακτορική διατριβή υποβάλλεται εις την Σχολήν εις 5 δακτυλογραφημένα αντίγραφα μόνον αφού εγκριθή υπό του επόπτου καθηγητού, όστις και εισηγείται την κατ’ αρχήν αποδοχήν αυτής δια συντόμου σημειώματος. Άρθρ.3.-Τα υπό της Σχολής απονεμόμενα διπλώματα ειδικότητος είναι: 1) Φιλοσοφίας, 2) ψυχολογίας, 3) παιδαγωγικής, 4) αρχαίας ελληνικής φιλολογίας, 5) λατινικής φιλολογίας, 6) μεσαιωνικής ελληνικής φιλολογίας, 7) νέας ελληνικής φιλολογίας, 8) γλωσσολογίας, 9) αρχαίας ιστορίας, 10) βυζαντινής ιστορίας, 11) ιστορίας της νεωτέρας Ελλάδος, 12) ιστορίας των μέσων και νεωτέρων χρόνων, 13) ιστορίας των χωρών της Χερσονήσου του Αίμου, 14) κλασσικής αρχαιολογίας, 15) βυζαντινής αρχαιολογίας, 16) ιστορίας της τέχνης της Δύσεως, 17) της θρησκείας των αρχαίων Ελλήνων, του ιδιωτικού βίου αυτών και της λαογραφίας. Άρθρ.34.-Η Σχολή κατά την πρώτην μετά την υποβολήν της διδακτορικής διατριβής συνεδρίαν αυτής καταρτίζει πενταμελή κριτικήν επιτροπήν εκ του επόπτου καθηγητού και τεσσάρων μελών αυτής (τακτικών καθηγητών, εκτάκτων αυτοτελών, εκτάκτων επί θητεία, επικουρικών, υφηγητών), προτιμωμένων των κατόχων ομοειδών ή συγγενών εδρών και των εχόντων ασχοληθή με συναφή θέματα. Άρθρ.35.-Ο εποπτεύσας καθηγητής υποβάλλει εντός μηνός εις την ως άνω επιτροπήν εισήγησιν περί της υπό κρίσιν διατριβής. Άρθρ.36.-Η κριτική επιτροπή, συγκαλουμένη υπό του αρχαιοτέρου των μελών της εντός μηνός από της υποβολής της εισηγήσεως αποφασίζει κατ’ αρχήν περί της εγκρίσεως ή μη της διατριβής και περί των επενεκτέων διορθώσεων και άλλων βελτιώσεων. Η απόφασις της επιτροπής δύναται να αναβληθή μέχρις ου ο συγγραφεύς προβή εις τας υπ’ αυτής υποδεικνυομένας διορθώσεις ή συμπληρώσεις της διατριβής. Άρθρ.37.-Εγκριθείσης της διατριβής, ο υποψήφιος διδάκτωρ προβαίνει εις εκτύπωσιν αυτής λαμβάνων ή μη υπ’ όψιν, υπό την ιδίαν αυτού ευθύνην, τας υποδείξεις της επιτροπής. Σελ. 474 Άρθρ.38.-Η επιτροπή συνέρχεται εκ νέου, εντός του δευτέρου δεκαημέρου μετά την υποβολήν των αντιτύπων της εκτυπωθείσης διατριβής, δια την ενώπιον αυτής προφορικήν και δημοσίαν δοκιμασίαν του υποψηφίου. Αρχομένης της συνεδριάσεως, ο υποψήφιος καλείται υπό του προέδρου της επιτροπής να ομιλήση επί της διατριβής αυτού, επί 30΄κατ’ ανώτατον όριον. Μεθ’ ό εκφέρουσι τας παρατηρήσεις αυτών τα μέλη της επιτροπής κατά σειράν αρχαιότητος δυνάμενα και να απευθύνωσιν ερωτήσεις εις τον υποψήφιον επί της διατριβής καθώς και επί συναφών προβλημάτων. Η όλη συνεδρία διαρκεί 2 ώρας κατ’ ανώτατον όριον. Μετά το πέρας της δοκιμασίας, η επιτροπή, συνεδριάζουσα κατ’ ιδίαν, αποφαίνεται κατά πλειοψηφίαν περί της οριστικής εγκρίσεως και περί του απονεμητέου βαθμού, «καλώς», «λίαν καλώς», «άριστα». Άρθρ.39.-Η αναγόρευσις γίνεται κατά το άρθρ. 205 του Νόμ. 5343/32 «περί οργανισμού του Πανεπιστημίου Αθηνών». 31.Ε.γ.4 Φιλοσοφική Σχολή Πανεπιστημίου Θεσ/νίκης ΕΣΩΤΕΡΙΚΗ ΟΡΓΑΝΩΣΙΣ Άρθρ.40.-1.Εν η περιπτώσει αι έδραι, τακτικαί και έκτακτοι αυτοτελείς, ομοίου περιεχομένου, είναι περισσότεραι των δύο, αι παραδόσεις αι προορισζόμεναι δια τους φοιτητάς του Δ΄ έτους και τα φροντιστήρια του πτυχιακού κύκλου αναλαμβάνονται υπό δύο μόνον εκ των καθηγητών εν η περιπτώσει αι ομοίου περιεχομένου έδραι, τακτικαί και έκτακτοι αυτοτελείς, είναι περισσότεραι των τριών, αι ως άνω παραδόσεις και τα ως άνω φροντιστήρια αναλαμβάνονται υπό τριών το πολύ καθηγητών. Οι λοιποί καθηγηταί αναλαμβάνουσι την διεύθυνσιν ασκήσεων Γ΄ και Δ΄ έτους. 2.Η κατά τ’ ανωτέρω κατανομή της εργασίας γίνεται κατόπιν συνεννοήσεως μεταξύ των καθηγητών των άνω εδρών, λαμβανομένων υπ’ όψιν των προτιμήσεων εκάστου αυτών κατά σειράν αρχαιότητος. Άρθρ.41.-Παραδόσεις και φροντιστήρια μεταπτυχιακού κύκλου αναλαμβάνονται υπό πάντων των τακτικών, εκτάκτων αυτοτελών και εκτάκτων επί θητεία παρά τακτικαίς έδραις καθηγητών. Άρθρ.4.-Η Σχολή απονέμει διδακτορικόν δίπλωμα φιλοσοφίας. Άρθρ.5.-1.Εις έκαστον των υπό της Σχολής απονεμομένων πτυχίων αντιστοιχεί έν εκ των ακολούθων τμημάτων αυτής: 1)Φιλοσοφίας, 2)κλασσικών σπουδών, 3)αρχαιολογίας, 4)μέσων και νέων ελληνικών σπουδών. 2.Ο διαχωρισμός των τμημάτων άρχεται από του Β΄ έτους σπουδών. 3.Οι φοιτηταί υποχρεούνται να δηλώσουν το τμήμα, εις ο επιθυμούν να εγγραφούν, άμα τη ενάρξει του Β΄ έτους σπουδών. 4.Μετεγγραφή εις άλλο τμήμα επιτρέπεται μόνον κατά την διάρκειαν του Β΄ έτους. Άρθ.6.-Το Ινστιτούτον Ξένων Γλωσσών και Φιλολογιών απονέμει πτυχία αντιστοιχούντα προς τα παρ’ αυτώ λειτουργούντα τμήματα. Τα πτυχία ταύτα είναι ισότιμα προς τα πτυχία της Φιλοσοφικής Σχολής. Πρόγραμμα πτυχιακών σπουδών Άρθρ.7-11.(Καθωρίζοντο τα διδασκόμενα μαθήματα και αι σχετικαί ασκήσεις. Αντικατεστάθησαν δια των διατάξεων της υπ’ αριθ. 165310/1971 αποφ. Υπ. Παιδείας, κατωτ. αριθ. 6). Εξετάσεις Άρθρ.12.-Επί των τμηματικών και πτυχιακών εξετάσεων, των κατ’ αυτάς εξεταζομένων μαθημάτων, τα της κατ’ αυτάς διδομένης βαθμολογίας και άπαντα εν γένει περί των εξετάσεων τούτων ζητήματα ρυθμίζονται υπό των νύν ισχυουσών διατάξεων. Διδασκαλία και εξετάσεις ξένων γλωσσών Άρθρ.13.-1.Οι φοιτηταί πάντων των τμημάτων υποχρεούνται να παρακολουθήσουν μαθήματα μιας ξένης γλώσσης κατά τας διατάξεις των άρθρ. 1 και 2 του Β.Δ/τος υπ’ αριθ. 779/1962 (κατωτ. σελ. 592). Μεταπτυχιακαί σπουδαί Άρθρ.14.-Εις τον κύκλον των μεταπτυχιακών σπουδών της Σχολής γίνονται δεκτοί πτυχιούχοι των Φιλοσοφικών Σχολών  της  ημεδαπής ή ισοτίμων και αντιστοίχων σχολών (Αντί των σελ. 469(α) και 471(α)  Σελ. 469(β) Τεύχος 594- Σελ. 15 Φιλοσοφική Σχολή Πανεπιστημίου Θεσ/νίκης 31.Ε.γ.3-4 της αλλοδαπής, ικανοί να χρησιμοποιούν επιστημονικά δημοσιεύματα εις δύο τουλάχιστον ξένας γλώσσας, της ικανότητος ταύτης πιστοποιουμένης δι’ εξετάσεων κατά το άρθρ. 16 παρ. 2. 2.Επί αμφιβολιών περί της ισοτιμίας ξένων σχολών προς τας ημετέρας αποφαίνεται η Σχολη δι’ ητιολογημένης αυτής αποφάσεως λαμβανομένης κατ’ απόλυτον πλειοψηφίαν.

[Source: greek_legal_code_raptarchis | Tokens: 12377]